Diari Oficial de la Generalitat Valenciana


Sumari del DOGV 9614, del 09-06-2023 (2023/6233)

RESOLUCIÓ d'1 de juny de 2023, de la consellera de Justícia, Interior i Administració Pública, per la qual es declara inhàbil el mes d'agost a l'efecte de còmput de terminis en els processos de provisió de llocs de la Conselleria de Justícia, Interior i Administració Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6233


Data del document
:   01-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ d'1 de juny de 2023, de la consellera de Justícia, Interior i Administració Pública, per la qual es declara inhàbil el mes d'agost a l'efecte de còmput de terminis en els processos de provisió de llocs de la Conselleria de Justícia, Interior i Administració Pública. [2023/6233]  
El desenvolupament dels processos de provisió de llocs, convocats per la Direcció General de Funció Pública, exigeix el compliment de determinats terminis en concordança amb el que s'estableix tant en la Llei 4/2021, de 16 d'abril, de la funció pública valenciana, com en el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
El compliment dels referits terminis durant el mes d'agost es veu afectat per diverses circumstàncies com ara la dificultat de comunicació que es pot generar, tant amb les persones participants en els processos de provisió de llocs, com amb els membres de les comissions de valoració.  
Ateses les dificultats que comporta el compliment dels referits terminis durant el mes d'agost, i d'acord amb el que s'ha exposat, a proposta del director general de Funció Pública, resolc:  
  
Únic  
Declarar inhàbil el mes d'agost de 2023, a l'efecte del còmput de terminis, en els processos de provisió de llocs convocats per la Direcció General de Funció Pública.  
  
La present resolució posa fi a la via administrativa i, en contra d'aquesta, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos, comptats des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes, des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
  
València, 1 de juny de 2023.- La consellera de Justícia, Interior i Administració Pública: Gabriela Bravo Sanistanislao.